ՏԵՂԵԿԱՆՔ-ՀԻՄՆԱՎՈՐՈՒՄ
«ԺՈՆԳՋԻ» ՄԱԿՆԻՇԻ ԹԵՐՄՈԲԵՌՆԱԽՑԻԿՈՎ ԲԵՌՆԱՏԱՐ ԱՎՏՈՄԵՔԵՆԱՆ ՈՐՊԵՍ ՆՎԻՐԱԲԵՐՈՒԹՅՈՒՆ ԹԱԼԻՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ԸՆԴՈՒՆԵԼՈՒ ՎԵՐԱԲԵՐՅԱԼ 
Թալին համայնքի ավագանու քննարկմանը ներկայացվող որոշման նախագիծը մշակվել է՝ հիմք ընդունելով «Տեղական ինքնակառավարման մասին» ՀՀ օրենքի 79-րդ հոդվածի 1-ին մասի 5-ին կետով, 77-րդ հոդվածի 3-րդ մասով և «Նորմատիվ իրավական ակտերի մասին» ՀՀ օրենքի 33-րդ և 34-րդ հոդվածներով և սահմանված կարգավորումների համատեքստում։
Իրավական ակտի ընդունման նպատակը և կարգավորման անհրաժեշտությունը
Իրավական ակտի ընդունման նպատակն է ապահովել Թալին համայնքի մասնակցությունը Գերմանիայի միջազգային համագործակցության ընկերության կողմից իրականացվող «Ինտեգրված համայնքային զարգացում Հայաստանում» ծրագրին և համաձայնություն տալ ծրագրի շրջանակում թերմոսառնարանային թափքով բեռնատար ավտոմեքենայի ձեռքբերմանն ու նպատակային օգտագործմանը։ Տրանսպորտային միջոցը նախատեսվում է ծառայեցնել Թալին համայնքի գյուղացիական տնտեսությունների և տեղական արտադրողների արտադրանքի հավաքման, անվտանգ տեղափոխման և իրացման կազմակերպմանը։
Կարգավորման անհրաժեշտությունը պայմանավորված է նրանով, որ համայնքի բազմաթիվ փոքր և միջին գյուղացիական տնտեսություններ ու արտադրողներ չունեն ջերմաստիճանային անհրաժեշտ պայմաններ ապահովող մասնագիտացված տրանսպորտ։ Դրա հետևանքով դժվարանում է հատկապես արագ փչացող արտադրանքի ժամանակին տեղափոխումը, մեծանում են որակական և քանակական կորուստները, իսկ արտադրողների համար սահմանափակվում է ավելի հեռու իրացման կետերի հասանելիությունը։
Ելնելով վերոգրյալից համայնքի ավագանու քննարկման է ներկայացվում «Ժոնգջի» մակնիշի թերմոբեռնախցիկով բեռնատար ավտոմեքենան որպես նվիրաբերություն Թալին համայնքի սեփականություն ընդունելու մասին ավագանու որոշման նախագիծը։  
Իրավական ակտի ընդունման կապակցությամբ այլ իրավական ակտերի ընդունման անհրաժեշտությունը
Ավագանու որոշման նախագծի ընդունումն ինքնին այլ իրավական ակտերի ընդունման անհրաժեշտություն չի առաջացնում։ 
Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին
Իրավական ակտի ընդունման դեպքում նախատեսված է բյուջեի եկամուտների ավելացում։
Նախագծով առաջարկվող կարգավորումների բնույթն ու նպատակը
Նախագիծը կրում է անհատական բնույթ։ 
Իրավական ակտի ընդունման դեպքում ակնկալվող արդյունքները
Համայնքի բյուջեի եկամուտների ավելուցում վարձակալությունից ստացված գումարի դիմաց
համայնքի գյուղացիների և տեղական արտադրողների արտադրանքի հավաքման ու տեղափոխման կազմակերպում.
սննդամթերքի և արագ փչացող արտադրանքի տեղափոխման համար անհրաժեշտ ջերմաստիճանային պայմանների ապահովում.
տեղափոխման ընթացքում արտադրանքի փչացման և որակական ու քանակական կորուստների նվազեցում.
արտադրանքը շուկաներ, վերամշակող կազմակերպություններ, առևտրի և սպառման կետեր հասցնելու հնարավորության ընդլայնում։


